Leppävalkomittari

Leppävalkomittari (Cabera pusaria) on hyvin yleinen kesän yöperhonen.

 Koko ja ulkonäkö 
Leppävalkomittari on pohjaväriltään puhtaanvalkoinen, hentorakenteinen perhonen. Siipien poikki kulkee kolme harmaansävyistä, reunoiltaan epäselvää poikkiviirua. Etusiiven kaikki poikkiviirut ovat suoria eivätkä ne takasiivessäkään mutkittele. Koiraan tuntosarvet ovat tuuhean sulkamaiset.http://www2.nrm.se/en/svenska_fjarilar/c/cabera_pusaria.htmlhttp://www.ukmoths.org.uk/show.php?bf=1955Mikkola K, Jalas I, Peltonen O. 1989. Suomen perhoset. Mittarit 2. Recallmed Oy. Suomen Perhostutkijain Seura. Hangon Kirjapaino. .

Leppävalkomittarista tunnetaan tasaisen harmaa värimuoto f. heyeraria.

Laji muistuttaa paljon pajuvalkomittaria (Cabera exanthemalis), mutta sen saattaa sekoittaa myös muutamiin lehtimittarilajeihin.

 Levinneisyys ja lentoaika 
Leppävalkomittari elää Länsi-Euroopasta Japaniin ulottuvalla alueella. Suomessa sitä tavataan pitkälle Lappiin saakka. Aikuiset perhoset ovat lennossa kesäkuun alusta elokuun alkuun. Joinakin vuosina tavattava toinen sukupolvi on hyvin vähälukuinen ja lentää syyskuuhun saakka.http://www.insects.fi/Lepidoptera/Geometridae/Cabera/pusaria/Cabera%20pusaria.htm 

 Elinympäristö ja elintavat 
Leppävalkomittari on jokseenkin kaikkialla esiintyvä ja huomattavan yleinen perhonen, joka on elinpaikallaan yleensä runsas ja saattaa esiintyä jopa massoittain. Perhoset lentävät pääasiassa yöllä ja käyvät kukilla. Se lentää harvoin päivällä, mutta lähtee häirittynä helposti lentoon silloinkin. Leppävalkomittareita voi houkutella sekä valolla että syötillä. Talvehtii kotelona.

 Ravintokasvi 
Toukka on monilla lehtipuilla elävä polyfagi. Erityisesti se kuitenkin elää lepillä (Alnus) ja koivuilla (Betula).

 Lähteet 

 Aiheesta muualla 
 Suomen Perhoset: Leppävalkomittari
 toukka 

Luokka:Lovimittarit